INFORMACIJA ANT IŠORINĖS PAKUOTĖS

KARTONO DĖŽUTĖ PVC/PVDC/AL LIZDINĖMS PLOKŠTELĖMS


1.	VAISTINIO PREPARATO PAVADINIMAS

Amoxicilina Aurobindo 500 mg disperguojamosios tabletės
Amoxicilina Aurobindo 1000 mg disperguojamosios tabletės 

amoksicilinas


2.	VEIKLIOJI (-IOS) MEDŽIAGA (-OS) IR JOS (-Ų) KIEKIS (-IAI)

Kiekvienoje disperguojamojoje tabletėje yra 500 mg amoksicilino (trihidrato pavidalu). 
Kiekvienoje disperguojamojoje tabletėje yra 1000 mg amoksicilino (trihidrato pavidalu). 


3.	PAGALBINIŲ MEDŽIAGŲ SĄRAŠAS

[bookmark: _Hlk156858347]Sudėtyje yra aspartamo (E951) ir natrio.
Daugiau informacijos žr. pakuotės lapelyje.


4.	FARMACINĖ FORMA IR KIEKIS PAKUOTĖJE

500 mg disperguojamosios tabletės
12 disperguojamųjų tablečių
16 disperguojamųjų tablečių
20 disperguojamųjų tablečių


1000 mg disperguojamosios tabletės
12 disperguojamųjų tablečių
16 disperguojamųjų tablečių
20 disperguojamųjų tablečių


5.	VARTOJIMO METODAS IR BŪDAS (-AI)

Vartoti per burną.
Prieš vartojimą perskaitykite pakuotės lapelį.


6.	SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR NEPASIEKIAMOJE VIETOJE

Laikyti vaikams nepastebimoje ir nepasiekiamoje ir vietoje.


7.	KITAS (-I) SPECIALUS (-ŪS) ĮSPĖJIMAS (-AI) (JEI REIKIA)


8.	TINKAMUMO LAIKAS

EXP: {MMMM mm}


9.	SPECIALIOS LAIKYMO SĄLYGOS



10.	SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)


11.	LYGIAGRETUS IMPORTUOTOJAS

Lygiagretus importuotojas
UAB „Ideal Trade Links“
Kerupės g. 17, Zapyškis
LT-53431 Kauno r.
Lietuva


12.	LYGIAGRETAUS IMPORTO LEIDIMO NUMERIS (-IAI) 

500 mg disperguojamosios tabletės
N12 – LT/L/2076/001
N16 – LT/L/2076/002
N20 – LT/L/2076/003


1000 mg disperguojamosios tabletės
N12 –LT/L/2075/001
N16 – LT/L/2075/002
N20 – LT/L/2075/003


13.	SERIJOS NUMERIS

Lot: {numeris}


14.	PARDAVIMO (IŠDAVIMO) TVARKA

Receptinis vaistas.


15.	VARTOJIMO INSTRUKCIJA


16.	INFORMACIJA BRAILIO RAŠTU

amoxicilina aurobindo 500 mg 
amoxicilina aurobindo 1000 mg 


17.	UNIKALUS IDENTIFIKATORIUS – 2D BRŪKŠNINIS KODAS

2D brūkšninis kodas su nurodytu unikaliu identifikatoriumi.


18.	UNIKALUS IDENTIFIKATORIUS – ŽMONĖMS SUPRANTAMI DUOMENYS

[bookmark: _Hlk156859093]PC: {numeris}
SN: {numeris}
NN: {numeris} 

[bookmark: _Hlk120804307]Gamintojas APL Swift Services (Malta) Limited, HF26, Hal Far Industrial Estate, Hal Far, Birzebbugia, BBG 3000, Malta arba Generis Farmacêutica, S.A., Rua João de Deus, 19, 2700-487 Amadora, Portugalija arba Arrow Génériques SAS, 26 avenue Tony Garnier, Lyon, 69007, Prancūzija

Perpakavo UAB „Entafarma“
Cefea Sp. z o.o. S.K.
Medezin Sp. z o.o.

[bookmark: _Hlk156896528]Perpakavimo serija {numeris}

[bookmark: _Hlk156861968][bookmark: _Hlk156859982]Lygiagrečiai importuojamas vaistas nuo referencinio vaisto skiriasi pagalbinėmis medžiagomis: lygiagrečiai importuojamo sudėtyje yra kukurūzų krakmolo, o referencinio – abrikosų skonio medžiagos, pregelifikuoto hidroksipropilo žirnių krakmolo; laikymo sąlygomis: lygiagrečiai importuojamo vaisto laikymui specialių laikymo sąlygų nereikalaujama, o referencinį vaistą laikyti ne aukštesnėje kaip 25 °C temperatūroje, gamintojo pakuotėje, kad vaistas būtų apsaugotas nuo drėgmės; tinkamumo laiku: lygiagrečiai importuojamo – 2 metai, referencinio – 3 metai; išvaizda: 500 mg – lygiagrečiai importuojamo tabletės yra baltos arba beveik baltos, vienoje pusėje įspausta „C 500“, o referencinio – baltos ar gelsvai baltos, 1000 mg – lygiagrečiai importuojamo tabletės yra baltos arba beveik baltos, vienoje pusėje įspausta „C 1000“, o referencinio – baltos ar gelsvai baltos.


[bookmark: _Toc129243137][bookmark: _Toc129243262]






















B. PAKUOTĖS LAPELIS
[bookmark: _Toc129243138][bookmark: _Toc129243263]
Pakuotės lapelis: informacija vartotojui

Amoxicilina Aurobindo 500 mg disperguojamosios tabletės 
Amoxicilina Aurobindo 1000 mg disperguojamosios tabletės 
amoksicilinas

Atidžiai perskaitykite visą šį lapelį, prieš pradėdami vartoti vaistą, nes jame pateikiama Jums svarbi informacija.
-	Neišmeskite šio lapelio, nes vėl gali prireikti jį perskaityti.
-	Jeigu kiltų daugiau klausimų, kreipkitės į gydytoją arba vaistininką.
· Šis vaistas skirtas tik Jums, todėl kitiems žmonėms jo duoti negalima. Vaistas gali jiems pakenkti (net tiems, kurių ligos požymiai yra tokie patys kaip Jūsų).
· Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.


Apie ką rašoma šiame lapelyje?

1.	Kas yra Amoxicilina Aurobindo ir kam jis vartojamas
2.	Kas žinotina prieš vartojant Amoxicilina Aurobindo 
3.	Kaip vartoti Amoxicilina Aurobindo 
4.	Galimas šalutinis poveikis
5.	Kaip laikyti Amoxicilina Aurobindo 
6.	Pakuotės turinys ir kita informacija


1.	Kas yra Amoxicilina Aurobindo ir kam jis vartojamas

Kas yra Amoxicilina Aurobindo 
Amoxicilina Aurobindo yra antibiotikas. Veiklioji medžiaga yra amoksicilinas. Jis priklauso vaistų, vadinamų penicilinais, grupei. 

Kam vartojamas Amoxicilina Aurobindo 
Amoxicilina Aurobindo vartojamas bakterijų sukeltoms įvairių organizmo vietų infekcinėms ligoms gydyti. Be to, Amoxicilina Aurobindo gali būti vartojamas kartu su kitais vaistais skrandžio opoms gydyti. 


2.	Kas žinotina prieš vartojant Amoxicilina Aurobindo

Amoxicilina Aurobindo vartoti draudžiama: 
· jeigu yra alergija amoksicilinui, penicilinui arba bet kuriai pagalbinei šio vaisto medžiagai (jos išvardytos 6 skyriuje); 
· jeigu Jums kada nors pasireiškė alerginė reakcija pavartojus kurį nors antibiotiką. Tai gali būti odos išbėrimas arba veido ar gerklės patinimas. 

Jeigu buvo pasireiškęs pirmiau nurodytas poveikis, Amoxicilina Aurobindo vartoti negalima. Jeigu abejojate, pasitarkite su savo gydytoju arba vaistininku prieš vartodami Amoxicilina Aurobindo. 

Įspėjimai ir atsargumo priemonės 
Pasitarkite su gydytoju arba vaistininku, prieš pradėdami vartoti Amoxicilina Aurobindo, jeigu: 
· sergate liaukų karštine (karščiavimas, gerklės skausmas, patinusios liaukos ir labai stiprus nuovargis); 
· yra inkstų sutrikimų;
· nereguliariai šlapinatės.

Jeigu abejojate, ar Jums yra pirmiau nurodytų sutrikimų, pasitarkite su savo gydytoju arba vaistininku prieš vartodami Amoxicilina Aurobindo.

Kraujo ir šlapimo tyrimai 
Jeigu bus atliekamas 
· šlapimo (gliukozės nustatymui) tyrimas arba kraujo tyrimas kepenų veiklai ištirti; 
· estriolio testas (atliekamas nėštumo metu normaliam kūdikio vystymuisi patikrinti). 
Pasakykite gydytojui arba vaistininkui, kad vartojate Amoxicilina Aurobindo. Tai padaryti reikia dėl to, kad Amoxicilina Aurobindo gali pakeisti šių tyrimų rodmenis. 

Kiti vaistai ir Amoxicilina Aurobindo 
Jeigu vartojate ar neseniai vartojote kitų vaistų arba dėl to nesate tikri, apie tai pasakykite savo gydytojui arba vaistininkui. 
· Jeigu kartu su Amoxicilina Aurobindo vartojate alopurinolio (juo gydoma podagra), gali padidėti alerginių odos reakcijų rizika. 
· Jeigu vartojate probenecido (juo gydoma podagra), kartu vartojamas probenecidas gali mažinti amoksicilino šalinimą iš organizmo, todėl jį vartoti kartu nerekomenduojama. 
· Jeigu vartojate vaistų, kurie neleidžia formuotis kraujo krešuliams (pvz., varfarino), gali prireikti papildomų kraujo tyrimų. 
· Jeigu vartojate kitų antibiotikų (pvz., tetraciklino), gali sumažėti Amoxicilina Aurobindo veiksmingumas. 
· Jeigu vartojate metotreksato (juo gydomas vėžys arba sunki žvynelinė), penicilinai gali mažinti metotreksato šalinimą iš organizmo ir dėl to gali sukelti šalutinio poveikio padidėjimą.

Nėštumas, žindymo laikotarpis ir vaisingumas 
Jeigu esate nėščia, žindote kūdikį, manote, kad galbūt esate nėščia, arba planuojate pastoti, tai prieš vartodama šį vaistą, pasitarkite su savo gydytoju arba vaistininku. 

Vairavimas ir mechanizmų valdymas 
Amoxicilina Aurobindo gali sukelti šalutinį poveikį ir simptomus (pvz., alergines reakcijas, svaigulį ir traukulius), kurie gali sutrikdyti Jūsų gebėjimą vairuoti. Jeigu nesijaučiate gerai, vairuoti ir mechanizmų valdyti negalima.

Amoxicilina Aurobindo sudėtyje yra aspartamo, natrio

500 mg disperguojamoji tabletė
Šio vaisto kiekvienoje disperguojamojoje tabletėje yra 2,4 mg aspartamo. Aspartamas yra fenilalanino šaltinis. Jis gali būti kenksmingas sergantiems fenilketonurija, reta genetine liga, kuria sergant fenilaninas kaupiasi organizme, nes organizmas negali jo tinkamai pašalinti.
Šio vaisto disperguojamojoje tabletėje yra mažiau kaip 1 mmol (23 mg) natrio, t. y. jis beveik neturi reikšmės.

1000 mg disperguojamoji tabletė
Šio vaisto kiekvienoje disperguojamojoje tabletėje yra 4,8 mg aspartamo. Aspartamas yra fenilalanino šaltinis. Jis gali būti kenksmingas sergantiems fenilketonurija, reta genetine liga, kuria sergant fenilaninas kaupiasi organizme, nes organizmas negali jo tinkamai pašalinti.
Šio vaisto disperguojamojoje tabletėje yra mažiau kaip 1 mmol (23 mg) natrio, t. y. jis beveik neturi reikšmės.




3.	Kaip vartoti Amoxicilina Aurobindo

Visada vartokite šį vaistą tiksliai kaip nurodė gydytojas. Jeigu abejojate, kreipkitės į gydytoją arba vaistininką. 

· Tabletes galima vartoti dvejopai: pradžioje ištirpinti vandenyje ir po to išgerti arba nuryti užsigeriant vandeniu. Kad būtų lengviau nuryti, tabletes galima perlaužti. 
· Dozes paskirstykite taip, kad jas išgertumėte vienodais laiko intervalais ne dažniau kaip kas 4 valandas. 

Įprasta dozė yra: 

Vaikams, kurie sveria mažiau kaip 40 kg 
Visos dozės yra apskaičiuojamos pagal vaiko kūno masę kilogramais. 
· Jūsų gydytojas nurodys, kiek Amoxicilina Aurobindo reikia sugirdyti Jūsų kūdikiui arba vaikui. 
· Įprasta dozė yra nuo 20 mg iki 90 mg kiekvienam kilogramui kūno masės per parą, kurią reikia padalyti į dvi ar tris lygias dalis ir suvartoti atitinkamai per du ar tris kartus. 
· Didžiausia rekomenduojama dozė yra 100 mg kiekvienam kilogramui kūno masės per parą. 

Suaugusiesiems, senyviems pacientams ir 40 kg ar daugiau sveriantiems vaikams 
Įprasta Amoxicilina Aurobindo dozė yra nuo 250 mg iki 500 mg tris kartus per parą arba nuo 750 mg iki 1 g kas 12 valandų, atsižvelgiant į ligos sunkumą ir infekcijos rūšį.

· Sunki infekcinė liga. Nuo 750 mg iki 1 g tris kartus per parą. 
· Šlapimo takų infekcinė liga. 3 g dozė du kartus per parą vieną dieną. 
· Laimo liga (infekcinė liga, kurią perneša parazitai, vadinami erkėmis). Izoliuota raudonė (pradinė ligos stadija: raudonos ar rožinės spalvos, žiedo formos išbėrimas): iki 4 g per parą. Sisteminės apraiškos (vėlesnė ligos stadija: sunkesni simptomai arba kai liga išplinta organizme): iki 6 g per parą. 
· Skrandžio opos. Viena 750 mg arba viena 1 g dozė du kartus per parą 7 paras kartu su kitais antibiotikais ir vaistais skrandžio opoms gydyti. 
· Norint išvengti infekcinės širdies ligos chirurginės operacijos metu. Dozė priklausys nuo operacijos pobūdžio. 
Tuo pačiu laiku gali būti skiriami ir kiti vaistai. Išsamiau paaiškins Jūsų gydytojas, vaistininkas ar slaugytojas. 
· Didžiausia rekomenduojama dozė yra 6 g per parą. 

Inkstų veiklos sutrikimai 
Jeigu Jums yra inkstų veiklos sutrikimų, Jums skiriama dozė gali būti mažesnė už įprastą dozę. 

Ką daryti pavartojus per didelę Amoxicilina Aurobindo dozę 
Jei išgėrėte per daug Amoxicilina Aurobindo, gali pasireikšti skrandžio veiklos sutrikimas (pykinimas, vėmimas ar viduriavimas) arba šlapime gali susiformuoti kristalai, dėl kurių šlapimas gali būti drumstas arba gali sutrikti šlapinimasis. Kuo greičiau pasikalbėkite su savo gydytoju. Pasiimkite vaistą, kad galėtumėte parodyti jį gydytojui. 

Pamiršus pavartoti Amoxicilina Aurobindo 
· Jei pamiršote išgerti vaisto dozę, išgerkite vaisto iškart, kai atsiminėte. 
· Negerkite kitos dozės per greitai, palaukite maždaug 4 valandas ir tada išgerkite kitą dozę. 
· Negalima vartoti dvigubos dozės norint kompensuoti praleistą dozę. 

Kiek laiko vartoti Amoxicilina Aurobindo 
· Vartokite Amoxicilina Aurobindo tiek, kiek nurodė Jūsų gydytojas, net jeigu jaučiatės geriau. Kad infekcija būtų įveikta, Jūs turite išgerti kiekvieną dozę. Jeigu organizme lieka bakterijų, infekcinė liga gali atsinaujinti. 
· Jeigu pabaigus gydymą vis dar blogai jaučiatės, kreipkitės į gydytoją pakartotinai. 

Ilgą laiką vartojant Amoxicilina Aurobindo, gali pasireikšti pienligė (mieliagrybių sukelta kūno gleivinių infekcinė liga dėl kurios gali pasireikšti perštėjimas, niežulys ir baltos išskyros). Jeigu pasireiškia šis sutrikimas, apie tai pasakykite gydytojui. 

Jeigu ilgą laiką vartojate Amoxicilina Aurobindo, Jūsų gydytojas gali skirti atlikti papildomus tyrimus, kad įvertintų, ar Jūsų inkstų ir kepenų veikla bei kraujas yra normalūs.

Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.


4.	Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Nutraukite Amoxicilina Aurobindo vartojimą ir nedelsdami kreipkitės į gydytoją, jeigu pastebėjote kurį nors toliau išvardytą sunkų šalutinį poveikį – Jums gali prireikti skubiai suteikti medicininę pagalbą. 
Toliau išvardyti labai reti šalutiniai poveikiai (gali pasireikšti rečiau kaip 1 iš 10 000 asmenų): 
· Alerginės reakcijos, kurių požymiai gali būti: odos niežėjimas ar išbėrimas, veido, lūpų, liežuvio arba kūno tinimas ar kvėpavimo pasunkėjimas. Toks poveikis gali būti sunkus ir kartais mirtinas.
· Išbėrimas arba taisyklingos plokščios raudonos apvalios dėmės po oda arba odos mėlynės. Toks poveikis pasireiškia dėl alerginės reakcijos pasireiškus kraujagyslių sienelės uždegimui. Jis gali būti susijęs su sąnarių skausmu (artritu) ir inkstų veiklos sutrikimais. 
· Gali pasireikšti uždelstos alerginės reakcijos, kurios dažniausiai pasireiškia praėjus nuo 7 iki 12 parų po gydymo Amoxicilina Aurobindo, o jų požymiai gali būti: išbėrimas, karščiavimas, sąnarių skausmai ir limfmazgių padidėjimas, ypač pažastyje. 
· Gali pasireikšti odos reakcija, kuri vadinama daugiaforme raudone, dėl kurios atsiranda niežtinčios rausvai violetinės spalvos, ypač rankų delnų ir kojų padų odos dėmės, į dilgėlinę panašios iškilios paburkusios odos vietos, skausmingos vietos burnos gleivinėje, akyse ir lyties organų srityje. Gali pasireikšti karščiavimas ir labai didelis nuovargis. 
· Kitos sunkios odos reakcijos yra: odos spalvos pokyčiai, gumbai po oda, pūslelių ar pūlinėlių susiformavimas, odos lupimasis, paraudimas, skausmas, niežulys, pleiskanojimas. Šie sutrikimai gali būti susiję su karščiavimu, galvos skausmu ir kūno diegliais. 
· Į gripą panašūs simptomai, pasireiškiantys kartu su išbėrimu, karščiavimu, patinusiais limfmazgiais, taip pat nuo normos nukrypę kraujo tyrimų rezultatai (įskaitant baltųjų kraujo ląstelių kiekio padidėjimą (eozinofiliją) ir kepenų fermentų kiekio padidėjimą) (reakcija į vaistą su eozinofilija ir sisteminiais simptomais (DRESS)). 
· Karščiavimas, šaltkrėtis, gerklės skausmas ir kiti infekcinės ligos požymiai arba greitai atsirandančios mėlynės. Tai gali būti kraujo ląstelių sutrikimo požymis. 
· Jarisch-Herxheimer reakcija, kuri pasireiškia gydant Laimo ligą Amoxicilina Aurobindo ir sukelia karščiavimą, drebulį, galvos skausmą, raumenų skausmą ir odos išbėrimą. 
· Storosios (gaubtinės) žarnos uždegimas, pasireiškiantis viduriavimu (kartais su krauju), skausmu ir karščiavimu. 
· Gali pasireikšti sunkus šalutinis poveikis kepenims. Toks poveikis dažniausiai yra susijęs su ilgalaikiu gydymu ir pasireiškia vyrams bei senyviems pacientams. Turite nedelsdami pasakyti savo gydytojui, jeigu: 
· pasireiškia sunkus viduriavimas su kraujavimu; 
· atsiranda pūslių, paraudimų ar mėlynių odoje; 
· patamsėja šlapimas arba pašviesėja išmatos; 
· pagelsta oda ar akių baltymai (gelta). Taip pat žr. toliau apie anemiją, kuri gali sukelti geltą. 
Toks poveikis gali pasireikšti, vartojant vaistą arba praėjus net keletui savaičių po vartojimo pabaigos. 

[bookmark: _Hlk156896794]Šalutinio poveikio reiškiniai, kurių dažnis nežinomas (negali būti apskaičiuotas pagal turimus duomenis):
· Krūtinės skausmas pasireiškus alerginėms reakcijoms, kuris gali būti alergijos sukelto širdies smūgio (širdies priepuolio) simptomas (Kounis sindromas).
· Vaistų sukelto enterokolito sindromas (VSES, angl. drug-induced enterocolitis syndrome [DIES])
Gauta pranešimų apie VSES, kuris daugiausiai pasireiškė amoksiciliną vartojantiems vaikams. Tai yra tam tikro tipo alerginė reakcija, kurios pagrindinis simptomas yra pasikartojantis vėmimas (1–4 valandas po vaisto pavartojimo). Kiti simptomai gali būti pilvo skausmas, letargija, viduriavimas ir mažas kraujospūdis

Jei pasireiškia kuris nors pirmiau nurodytas požymis, reikia nutraukti vaisto vartojimą ir nedelsiant kreiptis į gydytoją. 

Kartais gali pasireikšti lengvesnės odos reakcijos, pavyzdžiui: 
· nesmarkiai niežtintis odos išbėrimas (apvalios nuo rausvos iki raudonos spalvos dėmės), į dilgėlinę panašus dilbių, kojų, delnų, rankų ar pėdų patinimas. Toks poveikis pasireiškia nedažnai (gali pasireikšti rečiau kaip 1 iš 100 žmonių).

Jei pasireiškia kuris nors pirmiau nurodytas požymis, pasakykite savo gydytojui, nes gali prireikti nutraukti Amoxicilina Aurobindo vartojimą.

Kitas galimas šalutinis poveikis

Dažni šalutinio poveikio reiškiniai (gali pasireikšti rečiau kaip 1 iš 10 asmenų):
· odos išbėrimas;
· blogavimas (pykinimas);
· viduriavimas.

Nedažni šalutinio poveikio reiškiniai (gali pasireikšti rečiau kaip 1 iš 100 asmenų):
· šleikštulys (vėmimas).

Labai reti šalutinio poveikio reiškiniai (gali pasireikšti rečiau kaip 1 iš 10 000 asmenų):
· pienligė (mieliagrybių sukelta makšties, burnos ar odos raukšlių infekcinė liga). Jūsų gydytojas arba vaistininkas gali skirti pienligės gydymą;
· inkstų veiklos sutrikimas;
· priepuoliai (traukuliai), kurie pasireiškia dideles dozes vartojantiems arba inkstų sutrikimą turintiems pacientams;
· svaigulys;
· pernelyg didelis aktyvumas;
· ant dantų gali atsirasti dėmelių, kurios paprastai pašalinamos valant dantis (toks poveikis buvo nustatytas vaikams);
· liežuvis gali tapti geltonos, rudos ar juodos spalvos ir įgyti plaukuotą išvaizdą;
· labai intensyvus raudonųjų kraujo kūnelių irimas, sukeliantis tam tikros rūšies anemiją. Šio sutrikimo požymiai yra nuovargis, galvos skausmas, dusulys, svaigulys, blyškumas ir odos bei akių obuolių pageltimas;
· mažas baltųjų kraujo ląstelių kiekis;
· mažas kraujo krešėjime dalyvaujančių ląstelių kiekis;
· gali praeiti daugiau nei normaliai laiko, kol sukreša kraujas. Tai galite pastebėti kraujuojant iš nosies arba įsipjovus.

Šalutinio poveikio reiškiniai, kurių dažnis nežinomas (negali būti apskaičiuotas pagal turimus duomenis):
· kristalai šlapime, kurie gali sukelti ūminę inkstų pažaidą;
· išbėrimas su pūslėmis, kurios išsidėsto ratu arba kaip perlų grandinėlės aplink centrinėje dalyje susiformavusį šašą (linijinė IgA liga);
· galvos ir nugaros smegenis gaubiančių membranų uždegimas (aseptinis meningitas).


Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Pranešimą apie šalutinį poveikį galite pateikti šiais būdais: tiesiogiai užpildant formą internetu Valstybinės vaistų kontrolės tarnybos prie Lietuvos Respublikos sveikatos apsaugos ministerijos Vaistinių preparatų informacinėje sistemoje https://vapris.vvkt.lt/vvkt-web/public/nrv arba užpildant Paciento pranešimo apie įtariamą nepageidaujamą reakciją (ĮNR) formą, kuri skelbiama https://www.vvkt.lt/index.php?4004286486, ir atsiunčiant elektroniniu paštu (adresu NepageidaujamaR@vvkt.lt) arba nemokamu telefonu 8 800 73 568. Pranešdami apie šalutinį poveikį galite mums padėti gauti daugiau informacijos apie šio vaisto saugumą.


5.	Kaip laikyti Amoxicilina Aurobindo

Šį vaistą laikykite vaikams nepastebimoje ir nepasiekiamoje vietoje.

Ant dėžutės po „EXP“ ir lizdinės plokštelės nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Šiam vaistui specialių laikymo sąlygų nereikia.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.


6.	Pakuotės turinys ir kita informacija

Amoxicilina Aurobindo sudėtis
-	Veiklioji medžiaga yra amoksicilinas. Kiekvienoje disperguojamojoje tabletėje yra 500 mg amoksicilino (trihidrato pavidalu). Kiekvienoje disperguojamojoje tabletėje yra 1000 mg amoksicilino (trihidrato pavidalu).
[bookmark: _Hlk156896924]-	Pagalbinės medžiagos:
Tabletės šerdis: mikrokristalinė celiuliozė ((E460)), bevandenis koloidinis silicio dioksidas (E551), aspartamas (E951), kroskarmeliozės natrio druska, manitolis (E421), talkas, (E553b) magnio stearatas (E470b), persikų skonis, apelsinų skonis.
[bookmark: _Hlk156894708][bookmark: _Hlk156894725]Tabletės plėvelė: aspartamas (E951), manitolis (E421), maltodekstrinas, kukurūzų krakmolas, titano dioksidas (E171), talkas (E553b).


Amoxicilina Aurobindo išvaizda ir kiekis pakuotėje

500 mg disperguojamosios tabletės
Tabletės dydis: 17,8 mm x 8,8 mm. Tabletės yra pailgos, abipus išgaubtos, baltos ar beveik baltos, dengtos plėvele, vienoje pusėje įspausta „C 500“, kitoje vagelė.

1000 mg disperguojamosios tabletės
Tabletės dydis: 22,3 mm x 10,3 mm. Tabletės yra pailgos, abipus išgaubtos, baltos ar beveik baltos, dengtos plėvele, vienoje pusėje įspausta „C 1000“, kitoje vagelė.

Disperguojamosios tabletės yra supakuotos į PVC/PVDC/Al lizdines plokšteles ir įdėtos į kartono dėžutę.

Pakuotės dydžiai
12, 16 arba 20 disperguojamųjų tablečių.

Gali būti tiekiamos ne visų dydžių pakuotės.

Registruotojas eksportuojančioje valstybėje
Generis Farmacêutica, S.A.
Rua João de Deus, 19
2700-487 Amadora
Portugalija

Gamintojas
APL Swift Services (Malta) Limited 
HF26, Hal Far Industrial Estate, Hal Far 
Birzebbugia, BBG 3000 
Malta 

arba

Generis Farmacêutica, S.A. 
Rua João de Deus, 19 
2700-487 Amadora 
Portugalija

arba  

Arrow Génériques SAS
26 avenue Tony Garnier
Lyon, 69007
Prancūzija


Lygiagretus importuotojas
UAB „Ideal Trade Links“
Kerupės g. 17, Zapyškis
LT-53431 Kauno r.
Lietuva

Perpakavo 
UAB „Entafarma“
Klonėnų vs. 1
LT-19156 Širvintų r. sav., Jauniūnų sen.
Lietuva

arba 

Cefea Sp. z o.o. S.K.
ul. Działkowa 56
02-234 Warszaw 
Lenkija

arba

Medezin Sp. z o.o.
Ul. Księdza Kazimierza Janika 14
[bookmark: _Hlk123635316]Konstantynów Łódzki, Łódzkie, 95-050
Lenkija

Šis pakuotės lapelis paskutinį kartą peržiūrėtas 2024-02-08.

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje http://www.vvkt.lt.

	Bendros antibiotikų vartojimo rekomendacijos 

Antibiotikais gydomos bakterijų sukeltos infekcinės ligos. Antibiotikai yra neveiksmingi virusų sukeltų infekcinių ligų atvejais. 

Kartais bakterijų sukelta infekcinė liga nereaguoja į gydymą antibiotikais. Viena dažniausių šio reiškinio priežasčių yra ta, kad infekcinę ligą sukėlusios bakterijos yra atsparios vartojamam antibiotikui. Tai reiškia, kad jos išgyvena ir net dauginasi, nepaisant antibiotiko vartojimo. 

Bakterijos gali tapti atsparios antibiotikams dėl įvairių priežasčių. Atidus antibiotikų vartojimas gali padėti sumažinti tikimybę, kad bakterijos taps jam atsparios. 

Jeigu gydytojas skiria Jums gydymo antibiotikais kursą, jis ketina gydyti tik tą ligą, kuria tuo metu Jūs sergate. Atkreipdami dėmesį į toliau pateiktas rekomendacijas, galite padėti išvengti atsparių bakterijų, dėl kurių antibiotikas gali tapti neveiksmingu, atsiradimo. 
1- Labai svarbu, kad gertumėte teisingą antibiotiko dozę reikiamu laiku ir reikiamą dienų skaičių. Perskaitykite etiketėje esančius nurodymus ir, jeigu kažko nesupratote, kreipkitės į savo gydytoją arba vaistininką, kad paaiškintų. 
2- Antibiotiko gerti negalima, jeigu jis nebuvo specialiai paskirtas Jums, ir juo turite gydyti tik tą infekcinę ligą, kuriai gydyti antibiotikas buvo skirtas. 
3- Negalima gerti antibiotikų, kurie buvo paskirti kitiems žmonėms, net jeigu jie serga infekcine liga, kuri yra panaši į ligą, kuria sergate Jūs. 
4- Antibiotikų, kurie buvo paskirti Jums, negalima duoti kitiems žmonėms. 
5- Jeigu baigus Jūsų gydytojo paskirtą gydymo kursą liko antibiotikų, likusius vaistus turite grąžinti į vaistinę tinkamam sunaikinimui.




Lygiagrečiai importuojamas vaistas nuo referencinio vaisto skiriasi pagalbinėmis medžiagomis: lygiagrečiai importuojamo sudėtyje yra kukurūzų krakmolo, o referencinio – abrikosų skonio medžiagos, pregelifikuoto hidroksipropilo žirnių krakmolo; laikymo sąlygomis: lygiagrečiai importuojamo vaisto laikymui specialių laikymo sąlygų nereikalaujama, o referencinį vaistą laikyti ne aukštesnėje kaip 25 °C temperatūroje, gamintojo pakuotėje, kad vaistas būtų apsaugotas nuo drėgmės; tinkamumo laiku: lygiagrečiai importuojamo – 2 metai, referencinio – 3 metai; išvaizda: 500 mg – lygiagrečiai importuojamo tabletės yra baltos arba beveik baltos, vienoje pusėje įspausta „C 500“, o referencinio – baltos ar gelsvai baltos, 1000 mg – lygiagrečiai importuojamo tabletės yra baltos arba beveik baltos, vienoje pusėje įspausta „C 1000“, o referencinio – baltos ar gelsvai baltos.

